
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Vranov nad Topľou 13T/48/2025 8825010254 04. 02. 2026 Mgr. Anna Monoková ECLI:SK:OSVT:2026:8825010254.2
ROZSUDOK V MENE SLOVENSKEJ REPUBLIKY Okresný súd Vranov nad Topľou samosudkyňou Mgr. Annou Monokovou v trestnej veci proti obžalovanej A. B., nar. XX.XX.XXXX vo C. D. E., trvale bytom C., A. XXX/XX stíhanej pre prečin krádeže podľa § 212 ods. 1 písm. a) Trestného zákona, na hlavnom pojednávaní konanom dňa 4. februára 2026 takto rozhodol: Obžalovaná A. B., nar. XX.X.XXXX vo C. D. E., trvale bytom C., A. XXX/XX, okr. C. D. E., u z n á v a s a z a v i n n ú, ž e období od 14.02.2025 do 17:30 hod. dňa 07.03.2025 v obci C., okr. C. D. E. z neuzamknutej šatníkovej skrine v spálni rodinného domu číslo XXX/XX, D. F. A., počas návštev svojej sestry G. H., bývajúcej v rodinnom dome spolu so svojim manželom B. H. a deťmi, spod oblečenia postupne odcudzila finančnú hotovosť v celkovej výške 7.000 eur, ktoré použila pre vlastnú potrebu, čím odcudzením spôsobila poškodenému B. H. škodu 7.000 eur teda prisvojila si cudziu vec tým, že sa jej zmocnila a spôsobila tak malú škodu tým spáchala prečin krádeže podľa § 212 ods. 1 písm. a) Trestného zákona za to jej ukladá podľa § 212 ods. 1 Trestného zákona trest odňatia slobody vo výmere 3 ( mesiace ) mesiace. Podľa § 49 ods. 1 písm. a) Trestného zákona výkon uloženého trestu odňatia slobody podmienečne odkladá. Podľa § 50 ods. 1 Trestného zákona určuje skúšobnú dobu podmienečného odsúdenia na 12 ( dvanásť ) mesiacov. Podľa § 287 ods. 1 Trestného poriadku ukladá jej povinnosť nahradiť poškodenému B. H., nar. XX.XX.XXXX, bytom C., A. XXX/XX škodu v sume 6.600 eur.
odôvodnenie: Prokurátor Okresnej prokuratúry Vranov nad Topľou podal na obžalovanú A. B. (ďalej len „obžalovaná“) obžalobu pre skutok uvedený vo výroku tohto rozhodnutia, ktorý po právnej stránke kvalifikovala ako prečin krádeže podľa § 212 ods. 1 písm. a) Trestného zákona. V zmysle § 172 ods. 2 Trestného poriadku ak sa po vyhlásení rozsudku prokurátor aj obvinený vzdali odvolania alebo taký prejav urobili v lehote troch pracovných dní od vyhlásenia rozsudku, môže sa vyhotoviť zjednodušený písomný rozsudok, ktorý neobsahuje odôvodnenie. Ak ide o mladistvého obvineného, takéto vyhlásenie treba vyžiadať aj od zákonného zástupcu a zástupcu orgánu sociálnoprávnej ochrany detí a sociálnej kurately. Tento rozsudok neobsahuje odôvodnenie nakoľko sa obžalovaná aj za osoby oprávnené podať odvolanie v jej prospech a prokurátor na hlavnom pojednávaní vykonanom dňa 4.2.2026 po vyhlásení rozsudku výslovne vzdali práva na podanie odvolania. Poučenie: Proti tomuto rozsudku možno podať odvolanie do 15 dní od jeho oznámenia na Okresnom súde Vranov nad Topľou. Oznámením rozsudku je jeho vyhlásenie v prítomnosti toho, komu treba rozsudok doručiť. Ak sa rozsudok vyhlásil v neprítomnosti takejto osoby, oznámením je až doručenie rozsudku. Rozsudok môže odvolaním napadnúť prokurátor pre nesprávnosť ktoréhokoľvek výroku, obžalovaný pre nesprávnosť výroku, ktorý sa ho priamo týka, okrem výroku o vine v rozsahu, v ktorom súd prijal jeho vyhlásenie, že je vinný alebo vyhlásenie, že nepopiera spáchanie skutku uvedeného v obžalobe, poškodený pre nesprávnosť výroku o náhrade škody, zúčastnená osoba pre nesprávnosť výroku o zhabaní veci. Osoba oprávnená podať odvolanie proti niektorému výroku rozsudku môže ho napadnúť aj preto, že taký výrok nebol urobený, ako aj pre porušenie ustanovení o konaní, ktoré predchádzalo rozsudku, ak toto porušenie mohlo spôsobiť, že výrok je nesprávny alebo že chýba. Po vyhlásení rozsudku sa môže oprávnená osoba odvolania výslovne vzdať.

